Luanda

Luanda la xe la cavedal de l’Angola e el pi grande porto del paexe. I abitanti i xe 4.7 milioni.

 Storia 
L’esplorator portoghexe Paulo Dias de Novais el ga fondà San Paolo de Luanda in tel 1575. En tel 1618, el forte de San Piero de Barra, e in tel 1634 el forte de San Michele le xe costruie par difendar el porto. La sità la xe stà el centro aministrativo de la colonia de l’Angola dal 1627. Da el 1550 al 1850, el porto de Luanda el xera anca ono de i majori porti africani par la trata de i sciavi. Luanda la xe smpre stà na sità moderna. El so svilupo el sà fermà co la guera civil dopo l’indipendensa. Ancò, la majoria de la zente no la ga àcua potabile, eletricità e altre infrestruture le xe isuficenti par la cavedal.

 Economia 
Luanda la ga on bon numaro de industrie legere par la trasformasion alimentare, i tesili e la produsion de cemento. L’industria ligà a l’estrasion e esportasion del petrolio l’è quela che tira pi schei, che parò i no riva a la zente. Dal porto de Luanda pasa quasi tuta l’esportasion de l’Angola: cafe, coton, sucaro, diamanti, fero, sal e petrolio.

 Popolasion 
Prima de l’indipendensa (1975) la sità l’era quasi tuta abità da portoghexi e altri eoropei. Ancò i grupi etnici pi grosi i xe: ovimbundu, kimbundu e bakongo. La zente la parla portoghexe e tante lengoe bantu.

 Siti web 
  Governo de la Província de Luanda 

Categoria:Angola